Dis seker al die 6de keer wat ons oornag by Coles Corner. Betsey is 'n vriendelike gasvrou en alles is altyd skoon en netjies. In die badkamer is daar klein ekstras soos watte, oorstokkies en gesiglappies. En die beskuit is altyd heerlik!
Dit was 'n aangename verrassing om by Coles Corner te oornag, veral vir die prys wat ons betaal het. Netjies, gerieflik en smaakvol ingerig. Daar was 'n hoek by die deur ingerig as 'n kombuis, volledig toegerus. Daar was ook 'n dakwaaier en lugreëling. Buite die deur was daar ook 'n twee sitplek bank om in die skadu te sit en ontspan, wat 'n verrassing was. In die kamer was daar ook twee stoele om op te sit en televisie te kyk. Die beskuit was ook lekker gewees, alhoewel ons gewoonlik beskuit wat ek self bak saamneem.
Baie dankie vir die pragtige oornagfasiliteite! Coles Corner is baie cosy en beslis aan te beveel! Baie dankie vir julle vriendelikheid.
Wat 'n plesier om aan te kom by so 'n gastehuis! Skoon, netjies en behulpsaam. Sal weer daarvan gebruik maak!